ด่วน! “ศาล รธน.” ตัดสิน “สิระ เจนจาคะ” พ้น ส.ส. ปมต้องโทษคดีฉ้อโกง
ด่วน! “ศาลรัฐธรรมนูญ” มีมติเสียงข้างมาก 7 ต่อ 2 เสียง ตัดสิน "สิระ เจนจาคะ" พ้นสภาพการดำรงตำแหน่ง ส.ส. ปมต้องโทษคดีฉ้อโกง 
ด่วน! “ศาลรัฐธรรมนูญ” มีมติเสียงข้างมาก 7 ต่อ 2 เสียง ตัดสิน "สิระ เจนจาคะ" พ้นสภาพ ส.ส. ปมต้องโทษคดีฉ้อโกง
22 ธ.ค. 2564

ศาลรัฐธรรมนูญ มีมติเสียงข้างมาก 7 ต่อ 2 เสียง วินิจฉัยว่าสมาชิกภาพของสมาชิกสภาผู้แทนราษฎร (ส.ส.) ของนายสิระ เจนจาคะ สิ้นสุดลงตามรัฐธรรมนูญ มาตรา 101 (6) ประกอบมาตรา 98 (10) นับแต่วันเลือกตั้งคือ วันที่ 24 มี.ค.2562 โดยตุลาการเสียงข้างน้อย 2 คน คือ นายทวีเกียรติ มีนะกนิษฐ และนายนครินทร์ เมฆไตรรัตน์
โดยกรณีดังกล่าว ศาลรัฐธรรมนูญได้รับคำร้องจากประธานสภาผู้แทนราษฎร ขอให้ศาลรัฐธรรมนูญวินิจฉัยตามรัฐธรรมนูญ มาตรา 82ว่าสมาชิกภาพ ส.ส.ของนายสิระ  สิ้นสุดลงหรือไม่ กรณีที่นายสิระเคยต้องคำพิพากษาของศาลแขวงปทุมวันในคดีหมายเลขดำที่ 812/2538 หมายเลขแดงที่ 2218/0538 เป็นกรณีที่ผู้ถูกร้องเคยต้องคำพิพากษาอันถึงที่สุดว่ากระทำความผิดเกี่ยวกับทรัพย์ที่กระทำโดยทุจริตตามประมวลกฎหมายอาญา ทำให้ผู้ถูกร้องเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้งเป็น ส.ส.ตามรัฐธรรมนูญ มาตรา 98 (10)
ทั้งนี้เมื่อสมาชิกภาพ ส.ส.ของนายสิระงสิ้นสุดลง ทำให้มีตำแหน่ง ส.ส.ที่มาจากการเลือกตั้งแบบแบ่งเขตเลือกตั้งว่างลงและต้องดำเนินการตราพระราชกฤษฎีกาเพื่อจัดให้มีการเลือกตั้ง ส.ส.แบบแบ่งเขตขึ้นแทนตำแหน่งที่ว่างภายใน 45 วันนับแต่วันที่ตำแหน่งว่างลง จึงให้ถือว่าเป็นวันนี้